Hr Igor Taro

Siseminister

11.06.25

**KIRJALIK KÜSIMUS**

**Politsei tegevusest**

Lugupeetud siseminister!

ERR-i teatel soovis Eesti politsei üle kuulata Iisraeli koondise kapteni Eli Dasa pärast seda, kui ta pressikonverentsil rääkis oma tööst Venemaa jalgpalliklubis. Jutt käib välisriigi kodanikust, kes viibis Eestis seaduslikel alustel.

Seoses sellega palun Teil vastata alljärgnevatele küsimustele:

1. Mis täpsemalt tingis politsei huvi Eli Dasa vastu ning millised tema ütlused ajendasid politseid teda ülekuulamisele kutsuma?

2. Kas Eli Dasa ütlustes esines seaduserikkumise või avaliku korra rikkumise tunnuseid ja milliseid täpsemalt?

3. Kui selliseid tunnuseid ei olnud, siis mis konkreetselt ajendas politseid tema vastu huvi tundma?

4. Kas juhtunule järgnes reaktsioon Iisraeli diplomaatide või meedia poolt?

Lugupidamisega

*(allkirjastatud digitaalselt)*

Aleksandr Tšaplõgin

Riigikogu liige